Beatissime Pater. Nuper prepositura ecclesie Aboensis, que inibi dignitas post pontificalem maior existit, per obitum quondam Pauli, olim ipsius ecclesie prepositi extra Romanam curiam defuncti, seu alias certo modo vacante Sanctitas Vestra de illa sic vacante et antea dispositioni apostolice reservata devoto oratori vestro Jacobo Johannis, clerico eiusdem diocesis, apostolica auctoritate sub certis modo et forma providit, prout in litteris apostolicis desuper confectis, in quibus quod fructus etc dicte prepositure quatuor marcharum argenti puri non excedebant expressum fuit, plenius continetur. Cum autem, Pater Sancte, a nonnullis asseratur, fructus predictos etiam tunc plus valuisse et valere de presenti, liceat novem marcharum similium secundum communem existimationem valorem annuum non excederent neque excedant, ac propterea dictus orator dubitet litteras predictas de surreptionis vitio notari et sibi minus utiles reddi seque desuper molestari posse tempore procedente, supplicat humiliter Sanctitati Vestre prefatus Jacobus orator, quatenus sibi, ne propterea dictarum litterarum frustretur effectu, opportune providentes ipsumque specialibus favoribus et gratiis prosequentes sibique quod littere cum omnibus et singulis in eis contentis clausulis et per illas de dicta prepositura eidem oratori facte collatio et provisio predicto nec non processus per easdem litteras forsan habiti et habendi ac inde sequuta quequmque a data presentium valeant plenamque roboris firmitatem obtineant et sibi suffragentur in omnibus et per omnia per inde ac si in illis quod fructus predicti novem marcharum similium secundum existimationem predictam valorem annuum non excedebant expressum fuisset, etiam si dicta prepositura adhuc per obitum Pauli huiusmodi sive alio quovis modo aut ex alterius cuiuscumque persona seu per liberam resignationem dicti Pauli vel cuiusvis alterius de illa in dicta ecclesia vel extra eam coram notario puclico et testibus sponte factam aut constitutionem Execrabilis vel assecutionem etc. vacet, etiam si devolutione affecta specialiter vel alias ex quavis causa etiam dispositione exprimenda generaliter reservata curata etiam cura iurisditionali electiva litigiosa, cuius litis status etc. existat, eidem oratori in forma nove provisionis per inde ac etiam valere aut alias prout utilius videbitur concedere et indulgere dignemini de gratia speciali, non obstantibus premissis ac constitutionibus et ordinationibus apostolicis statutis etc. etiam iuramento etc. roboratis ceterisque contrariis quibuscumque cum clausulis oportunis Concessum ut petitur in presentia domini nostri pape. Johannes Casertanus. Et cum absolutione a censuris ad effectum; et quod obstantie beneficiales oratoris ac, si opus sit, verus et ultimus dicte prepositure vacationis modus, etiam si ex illo quevis generalis reservatio etiam in corpore iuris clausa preter quam per obitum apud sedem apostolicam etc. resultet, habeantur pro expressis seu in toto vel in parte exprimi possint; et cum clausula generalem reservationem importante ex quavis causa qualiscumpue sit etiam dispositione exprimenda; et quod littere in forma per inde et etiam valere a data presentium ac nove provisionis aut quatenus litigiosa existat quod(!) ac litis status ac nomina et cognomina iudicum et collitigantium ac ius et titulus illorum exprimi vel etiam pro expressis haberi possint surrogationis etiam quoad possessionem gratie si neutri si nulli si alteri aut alias prout utilius videbitur cum gratificatione opportuna pro ipso oratore, quatenus illi locus sit fatendo, si opus fuerit, ius sibi non competere et causas quare simul vel separatim expediri possint; et cum derogatione quorumcumque statutorum etc. ac privilegiorum, gratiarum etc. indultorum apostolicorum quomodolibet forsan contrariorum latissime exprimenda ad effectum sufficientis derogationis etc.; et quod premissorum omnium etiam qualitatis invocationis denominationis annexorum et fructuum augendo vel minuendo, quantum opus fuerit, ac cognominum tenorumque dictarum litterarum et aliorum necessariorum maior et verior specificatio fieri possit in litteris. Concessum. Johannes Casertanus. Datum Malliani Portuensis diocesis pridie kalendas maii anno nono.